Gürtel afera

Gürtel afera Espainian 2009 urtean plazaratutako ustelkeriazko afera bat da, Espainiako Alderdi Popularreko politikariak tartean dituena, kanpoko enpresek Alderdi Popularrarekin eta alderdiak berak zuzenduriko erakunde publikoekin egindako kontratu eta zerbitzuen inguruan. Madrilgo Erkidegoan, Valentziako Erkidegoan eta Galizian bideratu zen. Auzi horretan Francisco Correa eta Luis Bárcenas 51 eta 33 kartzela urtera zigortu zituzten, eta Alderdi Popularra arduradun egin zuten, lukro asmoa egotzita.

Aferak ustelkeria-sarearen buru Francisco Correa negozio-gizonaren abizenetik hartu du izena: gaztelaniazko correa izen arrunta («uhala, hedea») alemanez Gürtel da. Espainiako Alderdi Popularreko pertsonaia nabariak hartu ditu, hala nola Francisco Camps Valentziako Erkidegoko presidentea; Luis Bárcenas, Alderdi Popularraren kutxazain ohia; Ricardo Costa, Valentziako Alderdi Popularraren idazkari nagusia; eta Alejandro Agag, José María Aznar Espainiako presidente ohiaren suhia, besteak beste. Aferaren ikerketa judizialean Baltasar Garzón epailea jardun zen, baina 2010eko maiatzaren 14ean Botere Judizialaren Kontseilu Nagusiak epailea kargutik kendu zuen, frankismoko hilketak ikertzeagatik. «La ONG Human Rights Watch lamenta la suspensión cautelar del juez Baltasar Garzón», 20minutos, 2010-05-14. Egun, aferak epaitegietan segitzen du.

 Erreferentziak 

 Ikus, gainera 
 Independentisten espioitza auzia (Espainia)

 Kanpo estekak 

Kategoria:Espainiako Alderdi Popularra
Kategoria:Ustelkeria Espainian
Kategoria:Eskandalu politikoak
Kategoria:Eskandaluak Espainian